CELEX: 32014R0264
Language: sk
Date: 2014-03-14 00:00:00
Title: Nariadenie Komisie (EÚ) č. 264/2014 zo 14. marca 2014 , ktorým sa mení príloha II k nariadeniu Európskeho parlamentu a Rady (ES) č. 1333/2008, pokiaľ ide o použitie kopolyméru N -vinylpyrolidónu a vinyl-acetátu vo výživových doplnkoch v tuhej forme, a príloha k nariadeniu Komisie (EÚ) č. 231/2012, pokiaľ ide o jeho špecifikácie  Text s významom pre EHP

15.3.2014   
            
            
               SK
            
            
               Úradný vestník Európskej únie
            
            
               L 76/22
            
         
      NARIADENIE KOMISIE (EÚ) č. 264/2014
   zo 14. marca 2014,
   ktorým sa mení príloha II k nariadeniu Európskeho parlamentu a Rady (ES) č. 1333/2008, pokiaľ ide o použitie kopolyméru N-vinylpyrolidónu a vinyl-acetátu vo výživových doplnkoch v tuhej forme, a príloha k nariadeniu Komisie (EÚ) č. 231/2012, pokiaľ ide o jeho špecifikácie
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (1), a najmä na jeho článok 10 ods. 3, článok 14 a článok 30 ods. 5,
   so zreteľom na nariadenie Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (2), a najmä na jeho článok 7 ods. 5,
   keďže:
   
               (1)
            
            
               V prílohe II k nariadeniu (ES) č. 1333/2008 sa stanovuje zoznam Únie obsahujúci prídavné látky v potravinách schválené na používanie v potravinách a podmienky ich používania.
            
         
               (2)
            
            
               V nariadení Komisie (EÚ) č. 231/2012 (3) sa stanovujú špecifikácie prídavných látok vrátane farbív a sladidiel uvedených v prílohách II a III k nariadeniu (ES) č. 1333/2008.
            
         
               (3)
            
            
               Uvedené zoznamy je možné aktualizovať v súlade so spoločným postupom uvedeným v článku 3 ods. 1 nariadenia (ES) č. 1331/2008 buď na podnet Komisie, alebo na základe žiadosti.
            
         
               (4)
            
            
               Dňa 6. októbra 2009 bola podaná žiadosť o povolenie používať kopolymér N-vinylpyrolidónu a vinyl-acetátu ako spájaciu prísadu/poťahovacie činidlo vo výživových doplnkoch v tuhej forme. Žiadosť sa sprístupnila členským štátom podľa článku 4 nariadenia (ES) č. 1331/2008.
            
         
               (5)
            
            
               Európsky úrad pre bezpečnosť potravín posúdil bezpečnosť kopolyméru N-vinylpyrolidónu a vinyl-acetátu (4) pri použití ako prídavnej látky v potravinách a dospel k záveru, že pri jeho použití ako spájacej prísady/poťahovacieho činidla vo výživových doplnkoch v tuhej forme pravdepodobne nepredstavuje v prípade navrhovaných použití žiadne bezpečnostné riziko.
            
         
               (6)
            
            
               Pridávanie kopolyméru N-vinylpyrolidónu a vinyl-acetátu do celulózového prípravku vo výživových doplnkoch je potrebné z technologického hľadiska. Zlepšuje pevnosť filmu, zvyšuje aplikačnú dávku poťahu a zlepšuje priľnavosť filmu. Umožňuje aj priebežné obaľovanie, a tým skracuje čas potrebný na tento postup. Preto je vhodné povoliť používanie tejto prídavnej látky ako povlakovej látky vo výživových doplnkoch v tuhej forme a kopolyméru N-vinylpyrolidónu a vinyl-acetátu prideliť číslo E 1208.
            
         
               (7)
            
            
               Špecifikácie kopolyméru N-vinylpyrolidónu a vinyl-acetátu (E 1208) by mali byť zahrnuté do nariadenia (EÚ) č. 231/2012, keď sa táto látka prvý raz zapíše do zoznamov Únie obsahujúcich prídavné látky v potravinách, ktoré sú stanovené v prílohách II a III k nariadeniu (ES) č. 1333/2008.
            
         
               (8)
            
            
               Nariadenie (ES) č. 1333/2008 a nariadenie (EÚ) č. 231/2012 by sa preto mali zodpovedajúcim spôsobom zmeniť.
            
         
               (9)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Príloha II k nariadeniu (ES) č. 1333/2008 sa mení v súlade s prílohou I k tomuto nariadeniu.
   Článok 2
   Príloha k nariadeniu (EÚ) č. 231/2012 sa mení v súlade s prílohou II k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. marca 2014
      
         
            Za Komisiu
         
         
            predseda
         
         José Manuel BARROSO
         
      
   
   
      (1)  Ú. v. EÚ L 354, 31.12.2008, s. 16.
   
      (2)  Ú. v. EÚ L 354, 31.12.2008, s. 1.
   
      (3)  Nariadenie Komisie (EÚ) č. 231/2012 z 9. marca 2012, ktorým sa ustanovujú špecifikácie prídavných látok uvedených v prílohách II a III k nariadeniu Európskeho parlamentu a Rady (ES) č. 1333/2008 (Ú. v. EÚ L 83, 22.3.2012, s. 1).
   
      (4)  Vestník EFSA (EFSA Journal) (2010) 8(12):1948.
   
      PRÍLOHA I
      Príloha II k nariadeniu (ES) č. 1333/2008 sa mení takto:
      
                  1.
               
               
                  V časti B sa v bode 3 „Prídavné látky iné ako farbivá a sladidlá“ za položku týkajúcu sa prídavnej látky E 1207 Aniónový kopolymér metakrylátu vkladá táto nová položka:
                  
                              „E 1208
                           
                           
                              Kopolymér N-vinylpyrolidónu a vinyl-acetátu“
                           
                        
            
                  2.
               
               
                  V časti E sa do kategórie potravín 17.1 „Doplnky dodávané v tuhej forme vrátane kapsúl, tabliet a podobných foriem okrem žuvacích foriem“ za položku E 1207 Aniónový kopolymér metakrylátu vkladá táto nová položka:
                  
                               
                           
                           
                              „E 1208
                           
                           
                              Kopolymér N-vinylpyrolidónu a vinyl-acetátu
                           
                           
                              100 000“
                           
                           
                               
                           
                           
                               
                           
                        
            
   
      PRÍLOHA II
      V prílohe k nariadeniu (EÚ) č. 231/2012 sa za položku E 1207 Aniónový kopolymér metakrylátu vkladá táto nová položka:
      
         „E 1208 KOPOLYMÉR N-VINYLPYROLIDÓNU A VINYL-ACETÁTU
         
         
                     
                        Synonymá
                     
                  
                  
                     Kopolyvidón; kopovidón; kopolymér 1-vinyl-2-pyrolidónu a vinyl-acetátu; polymér 1-etenyl-2-pyrolidónu s etenyl-acetátom
                  
               
                     
                        Definícia
                     
                  
                  
                     Vyrába sa kopolymerizáciou voľných radikálov N-vinyl-2-pyrolidónu a vinyl-acetátu v roztoku propán-2-olu v prítomnosti aktivátorov.
                  
               
                     EINECS
                  
                  
                      
                  
               
                     Chemický názov
                  
                  
                     Polymér etenylesteru kyseliny octovej s 1-etenylpyrolidín-2-ónom
                  
               
                     Chemický vzorec
                  
                  
                     (C6H9NO)n.(C4H6O2)m
                     
                  
               
                     Priemerná molekulárna hmotnosť podľa viskozity
                  
                  
                     Od 26 000 do 46 000 g/mol
                  
               
                     Rozbor
                  
                  
                     Obsah dusíka 7,0 – 8,0 %
                  
               
                     
                        Opis
                     
                  
                  
                     Fyzikálna forma sa opisuje ako žltkavobiely prášok alebo vločky v priemernou veľkosťou častíc 50 – 130 μm.
                  
               
                     
                        Identifikácia
                     
                  
               
                     Rozpustnosť
                  
                  
                     Voľne rozpustný vo vode, etanole, etylénchloride a éteri.
                  
               
                     Infračervená absorpčná spektroskopia
                  
                  
                     Určí sa
                  
               
                     European Colour Test (BY Colour)
                  
                  
                     Minimálne BY5
                  
               
                     Hodnota K (1) (1 % tuhých látok vo vodnom roztoku)
                  
                  
                     25,2 – 30,8
                  
               
                     hodnota pH
                  
                  
                     3,0 – 7,0 (10 % vodný roztok)
                  
               
                     
                        Čistota
                     
                  
               
                     Vinyl-acetátová zložka v kopolyméri
                  
                  
                     Najviac 42,0 %
                  
               
                     Voľný vinyl-acetát
                  
                  
                     Najviac 5 mg/kg
                  
               
                     Celkový popol
                  
                  
                     Najviac 0,1 %
                  
               
                     Aldehyd
                  
                  
                     Najviac 2 000 mg/kg (ako acetaldehyd)
                  
               
                     Voľný N-vinylpyrolidón
                  
                  
                     Najviac 5 mg/kg
                  
               
                     Hydrazín
                  
                  
                     Najviac 0,8 mg/kg
                  
               
                     Obsah peroxidu
                  
                  
                     Najviac 400 mg/kg
                  
               
                     Propán-2-ol
                  
                  
                     Najviac 150 mg/kg
                  
               
                     Arzén
                  
                  
                     Najviac 3 mg/kg
                  
               
                     Olovo
                  
                  
                     Najviac 2 mg/kg
                  
               
                     Ortuť
                  
                  
                     Najviac 1 mg/kg
                  
               
                     Kadmium
                  
                  
                     Najviac 1 mg/kg
                  
               
      
         (1)  Hodnota K: bezrozmerný index vypočítaný z merania kinematickej viskozity zriedených roztokov, ktorý sa používa na určenie pravdepodobného stupňa polymerizácie alebo veľkosti molekúl polyméru.“